
    CONSILIUL JUDEŢEAN                            
H O T Ă R Â R E

privind aprobarea Studiului de Fezabilitate şi a Indicatorilor Tehnico - Economici aferenţi Proiectului „Reabilitarea DJ 173D, km 0+000-5+000, Mureşenii Bîrgăului (DN17) – DJ 173A (Lac Colibiţa), judeţul Bistriţa - Năsăud”


Consiliul Judeţean Bistriţa - Năsăud;


Având în vedere:

· Expunerea de motive nr. 2686/09.05.2011 a Preşedintelui Consiliului Judeţean Bistriţa - Năsăud; 

· Raportul nr. 2686/1/09.05.2011 asupra Proiectului elaborat de către Direcţia Programe, Integrare Europeană şi Lucrări Publice privind necesitatea aprobării studiului de fezabilitate şi ai indicatorilor tehnico - economici aferenţi Proiectului   „Reabilitarea DJ 173D, km 0+000-5+000, Mureşenii Bîrgăului (DN17) – DJ 173A (Lac Colibiţa), judeţul Bistriţa - Năsăud”;
· Programul Naţional de Dezvoltare a Infrastructurii aprobat prin Ordonanţa de Urgenţă a Guvernului  nr.105/2010;
· Solicitarea Ministerului Dezvoltării Regionale şi Turismului nr. 81909/DGLP/25.11.2010, înregistrată la Consiliul Judeţean Bistriţa-Năsăud cu nr. 7979/29.11.2010 cu privire la întocmirea Listei cu obiectivele ce urmează a fi finanţate prin programul mai sus menţionat;
· Solicitarea Ministerului Dezvoltării Regionale şi Turismului nr.89873/DGLP/23.12.2010, înregistrată la Consiliul Judeţean Bistriţa - Năsăud cu nr. 8702/03.01.2011 cu privire la transmiterea Studiilor de Fezabilitate şi unde e cazul, a Proiectelor Tehnice şi a Detaliilor de Execuţie în vederea demarării procedurilor de atribuire a contractelor de proiectare şi execuţie;
· Procesul verbal de predare - primire  nr. 8702/24.01.2011, încheiat între Consiliul Judeţean Bistriţa - Năsăud şi Ministerul Dezvoltării Regionale şi Turismului cu ocazia predării Studiilor de Fezabilitate, Proiectelor Tehnice ale obiectivelor de investiţii trecute în anexele 1 - 4, solicitate pentru procedurile de atribuire a contractelor de proiectare şi execuţie a Programului Naţional de Dezvoltare a Infrastructurii;
· Hotărârea de Guvern nr.530/02.06.2010 pentru aprobarea Programului „Reabilitare şi modernizare 10000 km drumuri de interes judeţean şi drumuri de interes local”  implementat de către Ministerul Dezvoltării Regionale şi Turismului, în perioada 2010-2013;
· Art. 42 şi art. 44 din Legea Finanţelor publice locale nr. 273/2006, cu modificările şi completările ulterioare;
· Rapoartele nr. 2686/2/2011 ale Comisiilor de specialitate.

În temeiul prevederilor art. 91 alin.(1) lit.b), alin.(3) lit. f) şi ale alin.(5) lit.a) punctul 12 şi art. 97 din Legea nr. 215/2001  privind administraţia publică locală, republicată, cu modificările şi completările ulterioare,
H O T Ă R Ă Ş T E:

Art.1. Se aprobă Studiul de Fezabilitate al Proiectului „Reabilitarea DJ 173D, km 0+000-5+000, Mureşenii Bîrgăului (DN17) – DJ 173A (Lac Colibiţa), judeţul Bistriţa - Năsăud”, cuprins în anexa 1 la prezenta hotărâre.
Art.2. Se aprobă Indicatorii Tehnico - Economici ai Proiectului „Reabilitarea DJ 173D, km 0+000-5+000, Mureşenii Bîrgăului (DN17) – DJ 173A (Lac Colibiţa), judeţul Bistriţa - Năsăud”, cuprinşi în anexa 2 la prezenta hotărâre.
Art.3. Cu ducere la îndeplinire a prezentei hotărâri se încredinţează Serviciul  Administrare Drumuri Judeţene şi Lucrări Publice, Direcţia Programe, Integrare Europeană şi Lucrări Publice şi Direcţia Economică din cadrul Consiliului Judeţean Bistriţa-Năsăud. 
Art.4. Prezenta hotărâre se comunică Ministerului Dezvoltării Regionale şi Turismului.
P R E Ş E D I N T E,
Liviu-Mihai Rusu

